### 

|  |
| --- |
| Pesticider og Biocider |
| J.nr. 2021-21486 |
| Ref. CHMIR |
| Den 21. juli 2021 |

### Bilag 1

### Oplysninger til etiket og brugsanvisning for Tork Surface Disinfecting Spray, BPR-reg. nr. 1013-3

I. Etiketten skal udformes i overensstemmelse med det godkendte resumé af det biocidholdige produkts egenskaber, jf. artikel 69, stk. 1, i biocidforordningen (Forordning (EU) nr. 528/2012), og CLP-Forordningen[[1]](#footnote-2).

II. Det er udelukkende ansøgers/godkendelsesindehaverens ansvar, at etiket, mærkning og pakning lever op til lovens krav, jf. biocidforordningen artikel 69. Etiket og mærkning skal være på dansk.  
Nedstående tekst i afsnit III er bidrag til overholdelsen af reglerne og således kun en del af de krav, som stilles til blandt andet etiketten.

III. Etiketten skal indeholde nedenstående oplysninger. Op­lys­ninger i citationstegn skal angives ordret:

1. I hovedfeltet:

”Desinfektionsmiddel – til hårde overflader

Må kun anvendes til desinfektion af hårde overflader i institutioner, industri og private hjem mod bakterier, gær og virus (kun influenzavirus A/H1N1). Må anvendes af professionelle og private.

2) I advarselsfeltet:

”FORSIGTIG

Overtrædelse af nedenstående særligt fremhævede forskrifter kan medføre straf:

**Må kun anvendes til desinfektion af hårde overflader i institutioner, industri og private hjem mod bakterier, gær og virus (kun influenzavirus A/H1N1). Må anvendes af professionelle og private.**

**Må ikke anvendes mod andre skadevoldere og ikke i højere doseringer end de i brugsanvisningen nævnte.**

**Må ikke tømmes i kloakafløb.**

**Opbevares utilgængeligt for børn.**

**Må ikke opbevares sammen med fødevarer, drikkevarer og foderstoffer.**

**Levnedsmidler og foderstoffer må ikke forurenes.”**

Evt. oplysninger om førstehjælp.

3) I deklarationsfeltet:

a) Teksten ”Desinfektionsmiddel til hårde overflader, BPR-reg. nr. 1013-3. Aktivstof og biocidholdigt produkt er godkendt efter biocidforordningen (Forordning (EU) nr. 528/2012)”.

b) Oplysning om præparattype: ”Væske” for dette præparat.

c) Indholdet af aktivstof i vægtprocent (% w/w) og g/L ved 20 °C.

e) Udløbsdatoen skal anføres. Denne dato må højst være 2 år efter produktionsdatoen. Etikettens dato kan udformes som en hen­visning til en produktionsdato andetsteds på emballagen. Opbevares frostfrit.

f) Batchnummer eller – betegnelse skal anføres.

g) Pakningsstørrelse i L.

h) Godkendelsesindehavers navn og adresse.

4) Brugsanvisningen:

Oplysninger om skadevoldere, anvendelsesområdeog doseringer.

Følgende retningslinjer gælder i forhold til bortskaffelse.

Der skal mærkes med sikkerhedssætning P501: ”Rester og emballage bortskaffes som farligt affald”

Ovenstående sætning er Miljøstyrelsens vejledning om affaldshåndtering af dette produkt. Følg altid kommunens affaldsregulativ og forhør dig hos kommunen, hvis du er i tvivl.

1. Europa-Parlamentets og Rådets forordning (EF) Nr. 1272/2008 af 16. december 2008

   om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 [↑](#footnote-ref-2)